Par comunegasion o comunicasion se intende el proçeso e le modalità de traxmision de un informasion da na anima a n'altra , traerso el scanbio de mesajo laorà segondo le regole de un determinà codaxe. La comunicasion la rivarda sia un anbito de tuti i dì, sia inte el anbito de la publiçità e de le publeghe relasion: in çascun de sti anbiti la comunicasion la ga difarenti fini. I ajenti de la comunicasion i pole esare persone omane, esari viventi o entità artifiçali. L'è chela anima che la "riçeve" el mesajo a darghe un signfegà a sto mesajo, e na olta dita sta roba, se pole dire che la xe la potensialità creadiva de l'esare omano a darghe signifegà a ogni roba, creando el "sistema de comunicasion" co le so dò carateristeghe: l'imajinasion e la creasion de sinboli. L'è comuncue un discorimento continuo capire se la comunicasion signifega l'existensa de cosiensa, o se l'è un proçeso chel pole verifegarse anca tra machine, se de fati el xe chelo che riçeve a darghe un signifegà a chelo che ga riçevuo, ogni roba la pole comunicare. El conçeto de comunicasion par esarghe, ga da esarghe na interasion intrà anime difarenti, o sia un asion che parché la ghe sia, la ga bixogno de la cooperasion intrà le anime. Ogni proçeso comunicadivo, el se verifega in ambedò le diresion, e, segondo alguni, no se pole parlar de comunicasion se ghe xe solo uno a parteçipar a l'asion e se parlaria de senpliçe traxmision de segni o informasion. Inte el proçeso comunicadivo che el vede indafarà i esari omani, se catemo davanto a dò poli: Da na parte la comunicasion come asion de colaborasion, o sia che do o pì comunicasion le comunega intrà de lore o na senpliçe traxmision, unidiresional, andove no se ghe pole replicar, o sia na co la televixion, radio o multimedia so internet. Emitente: Chelo che envia el mesajo. Destinataro: Chelo che riçeve el mesajo. Mesajo: Chelo che njien comunicà da l'emitente. Codaxe: Calsiasi lenguajo dà la posibilitò de far un mesajo. On mesajo l'è fato da un codaxe e na comunicasion la xe posìbiłe solo se emitente e destinataro i conose el codaxe de traxmision e letura. Referensa: El contegnuo del mesajo. Contesto: La situasion andove njien fata la comunicasion. La comunicasion la pole esar disturbada da un , o sia calsiasi fator, fixego o psicoloxego, che interonpe e disturba la comunicasion. Par sistemare el problema del caxin, se ga do posìbiłi vie da seguir: la , o sia co l'emitente el fa el mesajo pì ciaro, in manjiera ripetidiva e faxendo anca sesti e espresion col muxo. il , o sia co el riçevente el rimanda al mitente el mesajo riçevuo, in manjiera da ver conferma se el ga capio ben. Caxin, ridondanza e feedback i fa divegnere la comunicasion dinamega. Ghe xe pì tipi de caxin che pole disturbar na comunicasion: Esterno, o sia che ghe xe caxin che riva da fora, che no xe colpa del riçevente . Fixioloxego, o sia i fatori bioloxeghi che i interferise co na bona riçesion Psicoloxego, o sia le forse de chi che comunica, che le interferise co l'abilità de esplicar o reçepir un mesajo (preocupasion culturale, o sia co la cultura de l'emitente l'è difarente da chela del riçevente Paul Watzlawick e i so coleghi, inte el 1960, i ga portà na granda difarensa inte el studio de la comunicasion omana: Tuti i proçesi comunicadivi intrà esari omani, i ga do dimension difarenti, el contegnuo e la relasion .